θεοι. προξενος πυλαγορου αχερδουσιος ειπεν επειδη φυλευς λαχων ιερευς του ασκληπιου επι ισαιο[υ α]ρχοντος τας τε θυσιας οσας πρ[οση]κεν αυτον θυσαι πασας καλως κα[ι] φιλοτιμως τεθυκεν υπερ του δημου του αθηναιων επιμελειται δε και της κληρωσεως των δικαστ[ηρ]ιων και των αλλων ων αυτωι οι τ[ε] νομοι και τα ψηφισματα προσταττουσιν δικαιως και κατα το[υ]ς νομους και δια ταυτα η τε βουλη και ο δημος επεινεκασιν αυτον αγα[θε]ι τυχει δεδοχθαι ιπποθωντ[ι]δ[αι]ς επαινεσαι φυλεα χαιριου ελ[ευσ]ινιον ευσεβειας ενεκα της προ[ς] τους θεους και δικαιοσυνη[ς κ]α[ι] φιλοτιμιας της εις τους φυλετας και τον δημον τον αθηναι[ω]ν και στεφανωσαι αυτον θαλλου στεφανωι. αναγραψαι δε τοδε το ψηφισμα τους επιμελητας της φυλης εν στηλαις λιθιναις και στησαι την μεν εν τωι ασκληπιειωι την δε εν τωι ιπποθωντιωι ο τι δ αν αναλωμα γενηται λογισασθαι τει φ[υλ]ει.
Att. — stoich. 26 — c. 288/7